



МОТИВИ
към проект на Наредба за изменение и допълнение на Наредбата за финансово подпомагане на бургаски спортни клубове, приета с решение на Общински съвет – Бургас, по т. 2, Протокол № 8/23.08.2016 г. 

[bookmark: _GoBack]1. Причини, които налагат приемането на Наредба за изменение и допълнение на Наредбата за финансово подпомагане на бургаски спортни клубове: 
Традиционно Община Бургас активно подкрепя спортните клубове, както финансово за дейност, така и предоставяйки безплатно за тренировъчна дейност залите си. За да бъдат справедливо разпределени средствата на спортните клубове беше приета Наредбата за финансово подпомагане на спортни клубове, с която да се определят условията и реда за законосъобразното и справедливо разпределение на финансовите средства, отпуснати от Община Бургас за подпомагане на бургаските спортни клубове. Към настоящия момент, средствата за подпомагане на бургаските спортни клубове, утвърдени с бюджета на Община Бургас се разпределят както следва:
-	30% за подпомагане на спортни клубове  - индивидуални спортове, съобразно критериите за оценка по Приложение 1.
-	70 % за подпомагане на колективните спортове, съобразно критериите за оценка по Приложение 2. Това процентово съотношение в разпределянето на средствата създаде напрежение и недоволство от страна на представители на индивидуалните спортове за сметка на колективните спортове.

2. Цели, които се поставят: 
С промяната на разпоредбата на чл. 11, ал.4 от наредбата се цели постигане в максимална степен на безпристрастност, прозрачност и предвидимост на действията на администрацията, свързани с разпределянето на финансовите средства, отпускани от Община Бургас за подпомагане на бургаските спортни клубове.

3. Финансови и други средства, необходими за прилагането на новата уредба:
Предвидените изменения на Наредбата за финансово подпомагане на бургаски спортни клубове не изискват допълнителни финансови средства, а преразпределение на сегашните между индивидуалните и колективните спортове. 


4. Очаквани резултати от прилагането, включително финансовите, ако има такива:
Очакванията от прилагането на настоящите изменения на Наредбата са свързани с възможността на Община Бургас да осигури ясно регламентирани правила за реда и начина на финансиране на клубния спорт и  спорта за високо майсторство. Повишаването на финансовите средства  е приоритетна цел в политиката на Община Бургас за управлението на физическото възпитание и спорта. Обективен критерий за това е: включването на децата, юношите, младежите, работещите, лицата в неравностойно социално положение и с трайни увреждания в различни форми за системно практикуване на физически упражнения, спорт и туризъм.

5. Анализ за съответствие с правото на Европейския съюз:
Настоящите изменения на Наредбата за финансово подпомагане на бургаски спортни клубове са в съответствие с европейското  законодателство – Европейската харта за местно самоуправление. Предлаганите промени в Наредбата не противоречат на норми от по-висока йерархия и на европейското законодателство.




 

